เลอรอย โรซีเนียร์

เลอรอย โรซีเนียร์ (; เกิดเมื่อวันที่ 24 สิงหาคม ค.ศ. 1964 ที่เบลแฮม, ลอนดอน) เป็นอดีตนักฟุตบอลอาชีพชาวอังกฤษ และผู้จัดการทีม มีชื่อเต็มว่า เลอรอย เดอ แกรฟต์ โรซีเนียร์ (Leroy De Graft Rosenior) และเป็นพ่อของเลียม โรซีเนียร์ ซึ่งปัจจุบันเป็นนักฟุตบอลของไบรตันและโฮปอัลเบียน

โดยขณะยังเป็นนักฟุตบอลนั้น โรซีเนียร์เล่นในตำแหน่งกองหน้าให้กับหลายสโมสรที่มีชื่อเสียง ทั้งฟูลัม, ควีนส์พาร์กเรนเจอส์ และเวสต์แฮมยูไนเต็ด ในระดับทีมชาติเคยเป็นผู้เล่นของทีมชาติอังกฤษชุดอายุไม่เกิน 16 ปี และ 21 ปี แต่ต่อมาได้เปลี่ยนไปเล่นให้กับทีมชาติเซียร์ราลีโอน

ในฐานะผู้จัดการทีม โรซีเนียร์เคยเป็นผู้จัดการทีมของทอร์คีย์ยูไนเต็ด เลื่อนชั้นขึ้นมาเล่นได้ในระดับลีกวันในปี ค.ศ. 2004 ก่อนจะย้ายออกไปเบรนต์ฟอร์ด และกลับมาที่ทอร์คีย์ยูไนเต็ดอีกครั้งเมื่อปี ค.ศ. 2007 แต่คราวนี้โรซีเนียร์ได้รับแต่งตั้งให้เป็นผู้จัดการทีมเพียงแค่ 600 วินาที (10 นาที) เท่านั้นเอง ด้วยผู้บริหารสโมสรตัดสินใจขายสโมสรออกไปทันที พร้อมกับที่ผู้บริหารรายใหม่ต้องการที่จะเลือกผู้จัดการทีมด้วยตนเอง จึงประกาศยกเลิกสัญญากับโรซีเนียร์ทันที ทำให้โรซีเนียร์กลายเป็นผู้จัดการทีมที่มีระยะเวลาสั้นที่สุดในประวัติศาสตร์วงการฟุตบอลหน้า 20 กีฬา, 11 กุนซืออยู่ไม่นาน! โดย หมึกบอล. เดลินิวส์ฉบับที่ 24,380: วันพุธที่ 13 กรกฎาคม พ.ศ. 2559 ขึ้น 3 ค่ำ เดือน 8 ปีวอก

อ้างอิง

แหล่งข้อมูลอื่น
Memory Lane: Leroy Rosenior
Post War English & Scottish Football League A - Z Player's Database Profile of Leroy Rosenior
Soccerbase 

หมวดหมู่:นักกีฬาจากลอนดอน
หมวดหมู่:นักฟุตบอลชาวอังกฤษ
หมวดหมู่:นักฟุตบอลชาวเซียร์ราลีโอน
หมวดหมู่:ผู้เล่นสโมสรฟุตบอลฟูลัม
หมวดหมู่:ผู้เล่นสโมสรฟุตบอลควีนส์พาร์กเรนเจอส์
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นสโมสรฟุตบอลชาร์ลตันแอธเลติก
หมวดหมู่:ผู้จัดการทีมฟุตบอลชาวอังกฤษ
หมวดหมู่:กองหน้าฟุตบอล
หมวดหมู่:บุคคลจากลอนดอนโบโรวอนส์เวิร์ท